研究者用咗動作捕捉（motion capture）技術，要求評價者齋睇「曉跟被評者動作鬱嘅立體模型」嚟評分，結果發現喺舞姿上得分愈高嘅受試者身體就愈左右對稱－「一個人跳舞跳得愈叻，傾向表示佢身體左右對稱，而身體左右對稱係健康嘅有力指標（訊號理論講緊嘅嘢）所以對於公同乸嘅人類嚟講，『觀察異性嘅跳舞能力，專揀跳舞跳得靚嘅異性進行求偶』喺物競天擇上嚟講係一種良好嘅策略，能夠有效噉幫個個體搵出健康、遺傳質素好嘅對象做伴侶」，令到跳舞同求偶呢兩樣嘢出現咗緊密嘅關係。